Վան Սողոմոնյան

Վան Մարտինի Սողոմոնյան (օգոստոսի 3, 1937(1937-08-03), Թբիլիսի, Վրացական ԽՍՀ, ԽՍՀՄ), հայ նկարիչ, խեցեգործ։
Նկարչուհի, խեցեգործ Նոնա Գաբրիելյանի ամուսինն է, նկարչուհի Լիլիթ Սողոմոնյան ի և նկարիչ Գայ Ղազանչյանի հայրը։


== Կենսագրություն ==
Վան Սողոմոնյանը ծնվել է 1937 թվականին Թբիլիսիում։
1956-1958 թվականներին սովորել է Թբիլիսիի գեղարվեստի դպրոցում
1963-1968 թվականներին` Երևանի գեղարվեստա-թատերական ինստիտուտում
Հայաստանի նկարիչների միության անդամ է
1991 թվականից` «Կերամոս» խեցեգործության միջազգային ակադեմիայի անդամ (Լեհաստան)
2001 թվականից՝ Գերմանիայի նկարիչների պրոֆեսիոնալ միության անդամ
2014 թվականին Հայաստանի Հանրապետության Անկախության տոնի առթիվ, ինչպես նաև արվեստի բնագավառում ունեցած նվաճումների համար պարգևատրվել է Մովսես Խորենացու մեդալով։Վան Սողոմոնյանի աշխատանքները գտնվում են Ժամանակակից արվեստի թանգարանում (Երևան), Սարդարապատի ազգագրական թանգարանում, ՀՀ մշակույթի նախարարության ֆոնդերում, Հայաստանի ազգային պատկերասրահում (Երևան), Սերգեյ Փարաջանովի տուն-թանգարան, Կիրառական արվեստի թանգարանում (Մոսկվա), Խեցեգործության միջազգային թանգարանում (Ֆաենցա, Իտալիա), Խեցեգործության միջազգային թանգարանում (Քեշքեմեթ, Հունգարիա), Խեցեգործության թանգարան Ռյոմհիլդ, Գերմանիա, Արվեստի թանգարան, Մորիզբուրգ, Հալե-ան-դեր-Զաալե, Ֆռեխեն, Գերմանիա, և այլուր։


== Ստեղծագործական գործունեություն ==
Ստեղծագործում է գեղանկարչության, խեցեգործության գրաֆիկայի բնագավառներում։
Գործերից են՝

«Ճարտարապետություն», 1973 թ., հրակավ
«Ռեքվիեմ», 1976 թ., հրակավ
«Մարդը և կենսոլորտը», 1983 թ., հրակավ, միջազգային ցուցահանդեսի 1-ին մրցանակ, Ֆաենցա, Իտալիա
«Ժամանակ», 1999 թ., հրակավ
«Մարդիկ և տիեզերքը», 1985-1988 թթ., գրաֆիկական նկարաշարԳեղանկարներ՝

«Միրաժ», 1999 թ.
«Խորհրդավոր ընթրիք», 2001 թ.
Մեծ եղեռնին նվիրված հուշարձան Խարտումում, Սուդան, 1990 թ., բրոնզ, գրանիտ


== Ցուցահանդեսներ ==
1973 թվականից մասնակցել է բազմաթիվ խմբային ցուցահանդեսների (Ճապոնիա, Լեհաստան, Հունգարիա, Գերմանիա, Ֆրանսիա, Իտալիա, Կանադա, Ռուսաստան, ԱՄՆ, Շվեյցարիա), սիմպոզիումների (Գերմանիա, Հունգարիա, Լեհաստան)։


=== Անհատական ցուցահանդեսներ ===
1980 թ. Ժամանակակից արվեստի թանգարան (Երևան)
1986 թ. Հայկական մշակույթի կենտրոն (Մոսկվա)
1987 թ. Հայաստանի Նկարիչների միություն (Երևան)
1990 թ. «Հիշողություններ 1915 թ.-ի մասին» (Խարթում, Սուդան)
1993 թ. Կուրհաուզ-Կոլոնադա (Վիսբադեն, Գերմանիա)
1994 թ. Խեցեգործության թանգարան (Ֆրեխեն, Գերմանիա)
1994 թ. Գալե-Զալեի քաղաքային պատկերասրահ (Գերմանիա)
1995 թ. Կրեյսհաուզ պատկերասրահ (Բրեգհայմ, Գերմանիա)
1996 թ. Կուրհաուզ Քրիստիան-Ցայս-զալ (Վիսբադեն, Գերմանիա)
1997 թ. GRS կենտրոն (Քյոլն, Գերմանիա)
1998 թ. հին քաղաքապետարան (Վալուադո, Գերմանիա)
1999 թ. Արվեստի միջազգային կենտրոն (Փարիզ, Ֆրանսիա)
2000 թ. քաղաքային պատկերասրահ (Ֆյուստերվալդ, Գերմանիա)
2010 թ. Հայաստանի նկարիչների միություն
2013 թ. Ժամանակակից արվեստի թանգարան, Երևան


== Պարգևներ և մրցանակներ ==
Մովսես Խորենացու մեդալ (2014 թ.)։
1973 թ., 1975 թ. դիպլոմ (Վալորիս, Ֆրանսիա)
1983 թ. 1-ին կարգի մրցանակ (Ֆրանսիա, Իտալիա)


== Մեջբերումներ Վան Սողոմոնյանից ==
Կարևոր է ոչ միայն քո աշխարհընկալումը, այլ նաև այն րոպեական տրամադրությունը, որ կա քո հոգում։ Եվ պետք է հիշել, որ ամենուր կա պայմանականություն և սեփական անհամապատասխանությունն աշխարհի հետ։ Եվ այն, ինչ ես ստեղծում եմ, միաժամանակ այն ամբողջական ֆորման է, որով ես ընկալում եմ տիեզերքը և այն փոքր աշխարհը, որ կա իմ ներսում։


== Պատկերասրահ ==


=== Քանդակներ ===

		
		
		
		
		
		
		


=== Գեղանկարներ ===

		
		
		
		
		
		
		


== Ծանոթագրություններ ==


== Արտաքին հղումներ ==
Գեղանկարիչ Վան Սողոմոնյան
Իմ Գրադարանը. Վան Սողոմոնյան